钦定古今图书集成/明伦汇编/氏族典/第429卷 > 赵积
## 钦定古今图书集成/明伦汇编/氏族典/第429卷 > 赵积

按《宋史赵积传》，“积字表微，其先单父人，后徙宣城。擢
进士第，历官至集贤院学士，知益州。或言积不达民
情，喜尊大，降知同州，徙凤翔京兆府，三迁工部侍郎，
知并州。代还，迁刑部侍郎。天圣八年，擢枢密副使，迁
吏部侍郎。时权出宫掖，积厚结刘美人家婢，以故致
位政府。章献太后崩，罢为尚书左丞，知河中府，迁礼”
部尚书，致仕。卒，谥《僖质》。